Salam perkenalan
assalamualaikum ,sairiang balam jo barabah .
tabang mala
yok ka tangah koto
inggok di dahan batuang tuo
tairiang salam jo sambah
ka bake dunsanak kasadonyo
dimanopun ranah kampuang barado
indak di bilang indak di atok
indak dibilang tuo jo mudo
hanyolah pambilangnyo tuo jadikan tauladan
santiang jadikan guru gadang jadikan kakak
ketek jadikan adiak
nan sabayo jadikan kawan sapamainan
bak pituah urang tuo,adaik rng datang jo muko janiah
adaik rang mananti jo hati suko
di nan sakarang nangko,
nak siang bak nyo hari nak tarang bak nyo bulan
ambo anak ketek jolong ka gadang
umue balun sataun jaguang
darah balun satampuak pinang
ilimu balun saujung kuku pangalaman balun salaweh tapak tangan
biaso ketek bari banamo gadang bari bagala
yo lah nan manjdi namo hendra koto
asa nan dari ranaah pandaisikek
di lingka nagari sapuluah koto
padang panjang jo tanah data
di nan sakarang nangko
kok lai basobok kandak jo pinto
kandak baagiah pinto babari
basobok rueh jo buku ,kumbang jo bungo,
sakian salam ambo kumbalikan
zsm_Latn min_Latn ceb_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn